ઇકરામ મલેક દ્વારા તાપીમિત્ર ન્યુઝ,રાજપીપળા:નર્મદા જિલ્લાના ગરુડેશ્વર તાલુકા ખાતે વિશ્વની સૌથી મોટી પ્રતિમા ના આજુબાજુના વિસ્તારો નો વિકાસ થઈ રહ્યો છે પરંતુ આ વિકાસમાં સરકાર રાજપીપળા સાથે અન્યાય કરી રહી છે એમ જીલ્લા ની પ્રજા ને ચોખ્ખે ચોખ્ખું દેખાઈ રહ્યું છે,કેવડીયા મા આકાર લઈ રહેલુ દેશ નુ પ્રથમ ગ્રીન રેલવે સ્ટેશન ની લાઈન રાજપીપળા થઈ ને લઈ જવાનો પ્રસ્તાવ હતો પણ પછી પ્રજા ના આશ્ચર્ય વચ્ચે લાઈન વાયા ચાણોદ કરી રાજપીપળા નો છેદ ઉડાડી દેવાયો  હતો, અને જીલ્લા ની સત્તાધારી નેતાગીરી હાથ ઘસતી રહી ગઈ હતી, અને લોકો વચ્ચે જતાં નેતાઓ ટીકા ને પાત્ર બન્યાં હતા અને ગાંધીનગર મા કંઈ ઉપજતું નથી એ વાત ઉઘાડી પડી ગઈ હતી.